Ευφημιανή συλλογή

Η Ευφημιανή συλλογή (Sylloge Euphemiana) ήταν μια συλλογή 82 ελληνικών επιγραμμάτων / ποιημάτων που γράφτηκε πιθανότατα στο τέλος του 9ου αιώνα από άγνωστο συγγραφέα από τα Ύπατα ΘεσσαλίαςΣτη βιβλιογραφία αναφέρονται ως Ύπατα Θεσσαλίας, ενώ η περιοχή που βρίσκεται η σημερινή Υπάτη, τότε Ύπατα ή Νέαι Πάτραι, ονομάζεται σήμερα Φθιώτιδα. Στην αρχαιότητα ως Θεσσαλία θεωρείτο και η Φθιώτιδα, αλλά και νοτιότερες περιοχές (δες Θεσσαλοί και Θεσσαλία#Η αρχαία Θεσσαλία) (Νέαι Πάτραι) ο οποίος κατά τη συγγραφή της συλλογής βρισκόταν στην Κωνσταντινούπολη στην υπηρεσία του Λέοντος ΣΤ' (πληροφορίες που δίνονται στην ίδια τη συλλογή). Το όνομά της λήφθηκε από το όνομα αυτού στον οποίο ήταν αφιερωμένα δυο επιγράμματα της συλλογής, τον Ευφήμιο.

Η πρωτότυπη συλλογή έχει χαθεί, αλλά υπάρχουν δυο πηγές που έχουν γραφεί με βάση την Ευφημιανή συλλογή: Ένα αντίγραφο του 15ου αιώνα της συλλογής και τα επιγράμματα που έχουν αντιγραφεί κατά τον 12ο αιώνα από τον γραφέα Sp της Παλατινής Ανθολογίας.

Επιγράμματα από την Ευφημιανή συλλογή βρίσκονταν και στην Ανθολογία του Κεφαλά (που αντιγράφηκαν στην μετέπειτα Παλατινή Ανθολογία που βασίστηκε στην Ανθολογία του Κεφαλά) στην οποία είχαν ταξινομηθεί με διαφορετική σειρά.

Τα χειρόγραφα
Αναφέρονται δυο χειρόγραφα στο Παρίσι και ένα στη Φλωρεντία, τα οποία ονομάζονται στη βιβλιογραφία με το γράμμα «Ε»:
EF: Florentinus 57, 29
EP: Parisinus 1773
ER: Parisinus 2720

Τα επιγράμματα από το χειρόγραφο της Φλωρεντίας αναφέρονται στην έκδοση της Ελληνικής Ανθολογίας του Στάντμύλλερ (Stadtmueller)Anthologia Graeca epigrammatum Palatina cum Planudea, ed. Hugo Stadtmüller, (Leipzig, 1894).

Ο κώδικας Parisinus 2720 δημοσιεύτηκε το 1855 από τον Σβάιντεβιν (Schneidewin)Progymnasmata in Anthologiam Graecam, Friedrich Wilhelm Schneidewin, Georg-August-Universität (Göttingen, Allemagne),  Gottingae, 1855.

Από το περιεχόμενο των ποιημάτων της, η ημερομηνία σύνθεσης της Ευφημιανής Συλλογής εκτιμάται μεταξύ των ετών 890 και 912Lauxtermann 2003.

Η Ευφημιανή Συλλογή, μαζί με την Παρισινή, το Appendix Barberino-Vaticana και άλλες επίσης μικρές σε μέγεθος συλλογές ονομάζονται από τη βιβλιογραφία Syllogae minores («μικρότερες συλλογές»).

Ποιήματα από την Ευφημιανή συλλογή
Ποιήματα από την Ευφημιανή συλλογή βρίσκονται διαθέσιμα στο διαδίκτυο13. Leo the Philosopher: Job and Other Poems, L. G. Westerink , Illinois Classical Studies, XI, σελ. 200-201.

Σημειώσεις

Πηγές

Επιπλέον βιβλιογραφία
Francesca Maltomini, Tradizione antologica dell'epigramma greco: le sillogi minori di età bizantina e umanistica, Roma: Edizioni di storia e letteratura, coll. "Pleiadi" 9, 2008, ISBN 9788884984807, Κεφ. IV. 1.  Silloge E (Sylloge Euphemiana)

Δείτε επίσης
Κατάλογος ανθολογιών επιγραμμάτων ελληνικής γραμματείας

Αναφορές

Κατηγορία:Βυζαντινή γραμματεία
Κατηγορία:Ελληνική Ανθολογία
Κατηγορία:Χειρόγραφα